Nedre Nanset

Nedre Nanset er en bygning på Nanset i Larvik kommune. Den er beliggende øverst i Badeparken. Adressen er Gamle Kongevei 6

 Historie 
Nedre Nanset ble oppført i 1878/7199 som herrskapsbolig for Chr. Christiansen og hans familie. Festmiddagen i anledning jernbanens åpning i 1881 fant sted her. 

Christiansen var direktør for handelskompaniet Chr. Christiansen & Comp., som var et av Larviks største forretningsforetak. I 1888 måtte Christiansen avvikle driften, og da kom bygningen og parken på Nanset for salg. Eiendommen ble kjøpt av doktor Ingebrigt Christian Holm, som i 1889 flyttet sitt kurbad hit. Bygningen ble anvendt som kurhotell (Larvik Bads kurhotell). Knut Hamsun disponerte et værelse, hvor han jobbet på sin roman Markens grøde.

Under den andre verdenskrig var Nedre Nanset tysk administrasjonssentrum og etter krigen ble den anvendt som leiegård og senere som hotell. I 1952 ble den ervervet av Hedrum kommune som herredshus, noe den var til 1978.  Den er også kjent som Bøkeskogen kultursenter. Larvik kulturskole hadde sine lokaler i bygningen til 2008.

 Referanser 

 Kilder 
 Nyhus, Per: Larvik A til Å, s. 83

Kategori:Larviks historie
Kategori:Byggverk i Larvik